Source: https://www.szcoportal.sk/33/vseobecna-charakteristika-manka-a-skody-uniqueidmRRWSbk196FPkyDafLfWAKMZRRfHpUrVgKczmjVv14t4TrW20933aw/?serp=1&version_year=2019&uri_view_type=18
Timestamp: 2018-06-21 04:59:42+00:00

Document:
13.3.2018, Ing. Marcela Prajová, Zdroj: Verlag Dashöfer
V súvislosti so vznikom manka a škody je potrebné definovať pojem obchodný majetok fyzickej osoby, ktorým je v súlade s ustanovením § 2 písm. m) ZDP súhrn majetkových hodnôt – vecí, pohľadávok a iných práv a peniazmi oceniteľných iných hodnôt, ktoré sú vo vlastníctve fyzickej osoby s príjmami podľa § 6 ZDP (t. j. s príjmami z podnikania, inej samostatnej zárobkovej činnosti, prenájmu a použitia diela a použitia umeleckého výkonu). Fyzická osoba ich musí využívať na dosiahnutie, zabezpečenie a udržanie príjmov z podnikania alebo inej samostatnej zárobkovej činnosti, alebo z prenájmu, alebo použitia diela a použitia umeleckého výkonu a o týchto hodnotách účtuje alebo účtovala, eviduje alebo evidovala v evidencii podľa § 6 ods. 11 ZDP. Obchodným majetkom je aj majetok obstarávaný formou finančného prenájmu, ak daňovník o tomto finančnom prenájme účtuje (účtoval) alebo ho eviduje (evidoval) v evidencii podľa § 6 ods. 11 ZDP a využíva ho na dosiahnutie, zabezpečenie a udržanie príjmov z podnikania, inej samostatnej činnosti, prenájmu a z použitia diela a použitia umeleckého výkonu.
V súvislosti s mankom a škodou, ktorá môže vzniknúť na obchodnom majetku podnikateľa a jej prípadným zmiernením prijatými náhradami je potrebné aplikovať najmä ustanovenia zákona č. 431/2002 Z. z. o účtovníctve v znení neskorších predpisov (ďalej „ZoÚ”) a ZDP.
Pojem škody je definovaný v § 26 ods. 6 ZoÚ. Škodou na majetku sa rozumie neodstrániteľné poškodenie, zničenie, odcudzenie alebo strata majetku. Inventarizáciou zistené odcudzenie alebo zistená strata majetku je manko.
V súvislosti s mankami a škodami a ich účtovaním je potrebné upozorniť na ust. § 8 ods. 4 písm. a) bod 1d. opatrenia MF SR č. MF/27076/2007-74, ktorým sa ustanovujú podrobnosti o postupoch účtovania a podrobnosti o usporiadaní, označovaní a obsahovom vymedzení položiek účtovnej závierky pre účtovné jednotky účtujúce v sústave jednoduchého účtovníctva, ktoré podnikajú alebo vykonávajú inú samostatnú zárobkovú činnosť, ak preukazujú svoje výdavky vynaložené na dosiahnutie, zabezpečenie a udržanie príjmov na účely zistenia základu dane z príjmov (ďalej len „postupy účtovania”), podľa ktorého sa pri uzavretí účtovných kníh v peňažnom denníku účtujú účtovné uzávierkové operácie tak, že sa znížia výdavky o sumy, ktoré sa nezahrňujú do základu dane z príjmov do položky výdavkov celkom a výdavkov podľa ich druhového členenia, ak takéto členenie vyplýva z vnútorného predpisu účtovnej jednotky.
Pri vyčíslení základu dane daňovníka – fyzickej osoby v súvislosti s mankami a škodami je potrebné na jednej strane skúmať zahrnutie manka a škody do daňových výdavkov a na druhej strane zahrnutie náhrady prijatej v súvislosti so škodovou udalosťou alebo vznikom manka do zdaniteľných príjmov.
Pri posudzovaní manka a škody ako daňového výdavku je potrebné vychádzať zo znenia jednotlivých ustanovení, a to z ustanovenia § 19 ods. 3 písm. d) ZDP,§ 19 ods. 3 písm. g) ZDP a § 21 ods. 2 písm. e) ZDP.
V súvislosti so vznikom manka a škody a jeho vplyvom na základ dane daňovníka – fyzickej osoby je potrebné posudzovať aj spôsob zdanenia resp. nezdanenia prípadných prijatých náhrad. Podľa ustanovenia § 9 ods. 2…

References: § 2
 § 6
 § 6
 § 6
 § 26
 § 8
 § 19
 § 21
 § 9